b'\n_START_ARTICLE_\nLietuvos skraidan\xc4\x8diojo disko federacija\n_START_PARAGRAPH_\nLietuvos skraidan\xc4\x8diojo disko federacija\xc2\xa0\xe2\x80\x93 pagrindin\xc4\x97 skraidan\xc4\x8diojo disko \xc5\xbeaidim\xc5\xb3 (l\xc4\x97k\xc5\xa1\xc4\x8diasvyd\xc5\xbeio, diskgolfo, dvidiskio, guts) sporto \xc5\xa1akas kuruojanti organizacija Lietuvoje.\n_START_SECTION_\nIstorija\n_START_PARAGRAPH_\nLietuvos skraidan\xc4\x8diojo disko federacija oficialiai buvo \xc4\xafkurta ir u\xc5\xberegistruota 2003 metais ir priklauso pasaulinei skraidan\xc4\x8diojo disko federacijai (WFDF) bei Europos skraidan\xc4\x8diojo disko federacijai (EUF) nuo 2015 met\xc5\xb3.\n_START_SECTION_\nRenginiai\n_START_PARAGRAPH_\nLietuvos skraidan\xc4\x8diojo disko federacija kasmet organizuoja svarbiausius Lietuvos skraidan\xc4\x8diojo disko \xc4\xafvykius - nacionalines pirmenybes. Lietuvos Ultimeito \xc4\x8cempionatai vyksta \xc5\xa1iltuoju (stadionuose) ir \xc5\xa1altuoju (u\xc5\xbedar\xc5\xb3 patalp\xc5\xb3) sezonais. \xc5\xbdiemos metu pirmenyb\xc4\x97s vyksta lygos formatu (nuo 2015-2016 m. sezono) atvirojoje ir mi\xc5\xa1riojoje grup\xc4\x97se. Lietuvos \xc4\x8dempionatai rengiami kasmet nuo 2002 met\xc5\xb3._NEWLINE_Federacija organizuoja ir sport\xc4\x85 pristatan\xc4\x8dius renginius, \xc5\xbeinomiausias yra papl\xc5\xabdimio l\xc4\x97k\xc5\xa1\xc4\x8diasvyd\xc5\xbeio turnyras - Palanga Sands kasmet paskutin\xc4\xaf gegu\xc5\xbe\xc4\x97s savaitgal\xc4\xaf, Palangoje.'